Foto: Reuters Turkiya Suriya shimolidagi Afrin viloyatiga tanklarini kiritdi. Bu haqda o‘z manbasiga asoslangan holda NTV telekanali xabar tarqatdi. Qayd etilishicha, Turkiya tanklari chegara hududidan itqitib yuborilgan kurd harbiylari qarshiligiga duch kelmasdan harakatlanmoqda. 20 yanvar kuni avvaliga Turkiya prezidenti Rajab Toyyib Erdo‘g‘an Suriya shimolida harbiy amaliyot boshlanib bo‘lganini ma’lum qildi. Ko‘p o‘tmasdan Turkiya bosh shtabi Afrinda «Zaytun novdasi» nomli harbiy amaliyot boshlanganini e’lon qildi. Turkiya harbiylari bayonotida bu amaliyot «Suriya yaxlitligini hurmat qilgan holda» olib borilishi ma’lum qilingan. Turkiya hujum boshlashi arafasida Rossiya Mudofaa vazirligi Arbindagi harbiylarini Tall-Adjar hududiga ko‘chirdi. Suriya hukumati Turkiyaning harakatlarini o‘z suverenitetiga daxl qilish deb baholadi.